فاریاب ده 67 کیشی طالب جنرال دوستم گه تسلیم بولدی
افغانستان نینگ شمال ولایتلریدن ییتیب کیلگن خبرلرگه کوره فاریاب – مزار شریف یولیده مسافرلرنی قورقیش گه توشیرگن طالبان گروهی نینگ مشهور قومندانلریدن ملا رحیم داد 67 کیشی جنگری لری بیلن کیلیب جنرال دوستم گه تسلیم بولگن. افغانستان جمهور رئیسی اورین باسری جنرال عبدالرشید دوستم نینگ باشقروو چیلیگیده مزار شریف – فاریاب یولی نینگ خوفسیزلیگینی تأمین لش مقصدی بیلن آلیب باریلگن عملیاتلر چوکاتیده تناون کون آقشم طالبان نینگ مشهور قومندانی رحیمداد اوز جنگری لری بیلن بیرگه لیکده کیلیب تسلیم بولگن.
جنرال دوستم اوزی عملیاتنی ساحه ده آلیب بارماقده ایکن، تسلیم بولگن اوشبو گروه نی خرسندلیک بیلن کوتیب آلگن لیکلرینی معلوم قیلیب، اهالینی اذیت ایتیشدن قول ترتیب تسلیم بولگن لیکلری اوچون قوتله دی.
رحیم داد طالبان گروهی نینگ فاریاب ده گی اینگ مشهور قومندانلریدن بیرته سی ایدی. او اوتگن ییل خواجه سبز پوش اولوسوال لیگی نینگ کله کلان قشلاقینی اوز کنترولی آستیگه الیب، مزار شریف میمنه یولی نینگ خوفسیزلیگینی برهم اوروب تورگن ایدی. خودی شو اوچون خوفسیزلیک کوچلری بویوک بیر عملیات باشله تگن بیراق مذکور کیشینی اوشلب آلیش گه موفق بولمه گن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
